CELEX: 32014R0386
Language: et
Date: 2014-04-14 00:00:00
Title: Komisjoni rakendusmäärus (EL) nr 386/2014, 14. aprill 2014, millega muudetakse nõukogu määrust (EÜ) nr 329/2007, mis käsitleb Korea Rahvademokraatliku Vabariigi vastu suunatud piiravaid meetmeid

15.4.2014   
               
               
                  ET
               
               
                  Euroopa Liidu Teataja
               
               
                  L 111/46
               
            
         KOMISJONI RAKENDUSMÄÄRUS (EL) nr 386/2014,
         14. aprill 2014,
         millega muudetakse nõukogu määrust (EÜ) nr 329/2007, mis käsitleb Korea Rahvademokraatliku Vabariigi vastu suunatud piiravaid meetmeid
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 27. märtsi 2007. aasta määrust (EÜ) nr 329/2007, mis käsitleb Korea Rahvademokraatliku Vabariigi vastu suunatud piiravaid meetmeid, (1) eriti selle artikli 13 lõike 1 punkte d ja e,
         ning arvestades järgmist:
         
                     (1)
                  
                  
                     Määruse (EÜ) nr 329/2007 IV lisas loetletakse ÜRO Julgeolekunõukogu sanktsioonide komitee otsuste alusel isikud, üksused ja asutused.
                  
               
                     (2)
                  
                  
                     Määruse (EÜ) nr 329/2007 V lisas on esitatud nende isikute, üksuste ja asutuste loetelu, kelle on kindlaks määranud nõukogu ning kelle rahalised vahendid ja majandusressursid külmutatakse nimetatud määruse alusel.
                  
               
                     (3)
                  
                  
                     Nõukogu otsustas sanktsioonide komitee otsuse alusel muuta 14. aprillil 2014 (2) ühte üksust käsitlevat teavet nende isikute, üksuste ja asutuste loetelus, kelle suhtes tuleks kohaldada rahaliste vahendite ja majandusressursside külmutamist, ning jätta ühe üksuse IV lisast välja. Seetõttu tuleks IV lisa vastavalt muuta.
                  
               
                     (4)
                  
                  
                     Samuti otsustas nõukogu 14. aprillil 2014 V lisast ühe isiku välja jätta. Seetõttu tuleks V lisa vastavalt muuta.
                  
               
                     (5)
                  
                  
                     Käesolevas määruses sätestatud meetmete tõhususe tagamiseks peab määrus jõustuma viivitamata,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määrust (EÜ) nr 329/2007 muudetakse järgmiselt:
            
                        1)
                     
                     
                        IV lisa muudetakse vastavalt käesoleva määruse I lisale;
                     
                  
                        2)
                     
                     
                        V lisa muudetakse vastavalt käesoleva määruse II lisale.
                     
                  
         
            Artikkel 2
            Käesolev määrus jõustub selle Euroopa Liidu Teatajas avaldamise päeval.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 14. aprill 2014
            
               
                  Komisjoni nimel
               
               
                  presidendi eest
               
               
                  välispoliitika vahendite talituse direktor
               
            
         
         
            (1)  ELT L 88, 29.3.2007, lk 1.
         
            (2)  Nõukogu otsus 2014/212/ÜVJP, 14. aprill 2014, millega muudetakse otsust 2013/183/ÜVJP, mis käsitleb Korea Rahvademokraatliku Vabariigi vastu suunatud piiravaid meetmeid (vt käesoleva Euroopa Liidu Teataja lk 79).
      
      
         
            I LISA
            Määruse (EÜ) nr 329/2007 IV lisas asendatakse pealkirja „B. Juriidilised isikud, üksused ja asutused” all olev kanne „Korea Ryonha Machinery Joint Venture Corporation” järgmisega:
            
               
                           „16)
                        
                        
                           
                              Korea Ryonha Machinery Joint Venture Corporation (teise nimega a) Chosun Yunha Machinery Joint Operation Company; b) Korea Ryenha Machinery J/V Corporation; c) Ryonha Machinery Joint Venture Corporation; d) Ryonha Machinery Corporation; e) Ryonha Machinery; f) Ryonha Machine Tool; g) Ryonha Machine Tool Corporation; h) Ryonha Machinery Corp; i) Ryonhwa Machinery Joint Venture Corporation; j) Ryonhwa Machinery JV; k) Huichon Ryonha Machinery General Plant; l) Unsan; m) Unsan Solid Tools ja n) Millim Technology Company). Aadress: a) Tongan-dong, Keskpiirkond, Pyongyang, KRDV; b) Mangungdae-gu, Pyongyang, KRDV; c) Mangyongdae piirkond, Pyongyang, KRDV. Muu teave: e-posti aadressid: a) ryonha@silibank.com; sjc-117@hotmail.com ja b) millim@silibank.com. Telefoninumbrid: a) 850 2 18111; b) 850 2 18111 8642 ja c) 850 2 18111 381 8642. Faksinumber: 850 2 381 4410. Loetellu kandmise kuupäev: 22.1.2013.”
                        
                     
         
      
      
         
            II LISA
            Määruse (EÜ) nr 329/2007 V lisas jäetakse pealkirja „A. Artikli 6 lõike 2 punktis a osutatud füüsilised isikud” alt välja järgmine kanne:
            
               
                            
                        
                        
                           Nimi (ja võimalikud varjunimed)
                        
                        
                           Tuvastamisandmed
                        
                        
                           Põhjendus
                        
                     
                           „1.
                        
                        
                           Chang Song-taek (teise nimega JANG Song-Taek)
                        
                        
                           Sünnikuupäev:
                           2.2.1946 või 6.2.1946 või 23.2.1946 (Põhja-Hamgyong)
                           Passi number (alates 2006. aastast): PS 736420617
                        
                        
                           Riikliku kaitsekomisjoni liige. Korea Töölispartei haldusosakonna direktor.”